Līguma Nr. ES RTD/20\_\_\_/\_\_\_\_\_\_\_\_\_\_\_\_\_

**LĪGUMS**

**par atbalsta piešķiršanu**

**projekta [„*projekta nosaukums*”] ([projekta akronīms]) īstenošanai**

**Valsts izglītības attīstības aģentūra** (turpmāk – AĢENTŪRA), kuras vārdā saskaņā ar Ministru kabineta 2012.gada 18.decembra noteikumiem Nr.934 [“Valsts izglītības attīstības aģentūras nolikums”](http://viaa.gov.lv/lat/viaa/normativie_akti/) rīkojas tās direktore **Dita Traidās**, no vienas puses, un

**[institūcijas nosaukums]** (turpmāk – FINANSĒJUMA SAŅĒMĒJS), kura/s vārdā saskaņā ar [statūti/nolikums/pilnvara vai cits dokuments] rīkojas tā/s [paraksta tiesīgās personas amats, **vārds, uzvārds**], no otras puses,turpmāk abi kopā – Puses, ņemot vērā

* *[aizpilda AĢENTŪRA];*
* *[aizpilda AĢENTŪRA];*
* *[aizpilda AĢENTŪRA];*

noslēdz šādu līgumu (turpmāk – Līgums).

**1. LĪGUMA PRIEKŠMETS**

1.1. AĢENTŪRA uzdod un FINANSĒJUMA SAŅĒMĒJS apņemas Līgumā noteiktajā kārtībā un termiņos pilnā apjomā īstenot projektu “[projekta nosaukums]”([projekta akronīms]) (turpmāk – Projekts), tajā skaitā izpildīt citas ar Projekta īstenošanu Līgumā paredzētās saistības.

1.2. AĢENTŪRA piešķir FINANSĒJUMA SAŅĒMĒJAM finansējumu par Projekta īstenošanu Līgumā noteiktajā kārtībā un termiņos.

1.3. FINANSĒJUMA SAŅĒMĒJS īsteno Projektu, ievērojot Līguma 1.pielikumu “Veicamie darbi” un apstiprināto Projekta pieteikumu, kas ir Līguma būtiska un neatņemama sastāvdaļa.

**2. LĪGUMA spēkā stāšanās TERMIŅŠ un projekta īstenošanas un izmaksu attiecināmības periods**

2.1. Līgums stājas spēkā ar pēdējā pievienotā droša elektroniskā paraksta datumu, kas skatāms laika zīmogā.

2.2. Līgums ir spēkā līdz Pušu pilnīgai no tā izrietošo saistību izpildei.

2.3. Projektu īsteno no 202[ ].gada [dd. mēnesis] līdz 202[ ].gada [dd. mēnesim] šādos posmos:

1.posms: 202[ ].gada [dd. mēnesis] – 202[ ]. gada [dd. mēnesis];

2.posms: 202[ ].gada [dd. mēnesis] – 202[ ]. gada [dd. mēnesis];

3.posms: 202[ ].gada [dd. mēnesis] – 202[ ]. gada [dd. mēnesis].

2.4. Par katru Projekta posmu Puses sagatavo un paraksta vienošanos par Projekta posma īstenošanu (turpmāk – Vienošanās), kas nosaka veicamos darbus, termiņus un norēķinu kārtību, izmaksu tāmi un darbu izpildītāju sarakstu attiecīgajā Projekta posmā. Vienošanās stājas spēkā dienā, kad to parakstījušas abas Puses. Vienošanās Projekta 1.posma īstenošanai pievienota Līguma 2.pielikumā.

2.5. Uz Līgumu ir attiecināmas Projekta īstenošanas laikā radušās izmaksas, par kurām maksājumi veikti Līguma 2.3.punktā noteiktajos Projekta posmos.

2.6. Samaksa par veiktajiem darbiem Projekta posma pēdējā mēnesī un valsts sociālās apdrošināšanas obligātās iemaksas par šo mēnesi ir uzskatāmas par attiecināmām uz Projekta posmu arī tajos gadījumos, ja maksājumi veikti ne vēlāk kā 10 (desmit) darbdienas pēc Projekta posma īstenošanas termiņa beigām.

**3. PROJEKTA IZMAKSAS UN NORĒĶINU KĀRTĪBA**

3.1. Projekta īstenošanas kopējās izmaksas ir **[summa cipariem]** EUR([summa vārdiem]), un tās tiek finansētas no šādiem finanšu avotiem:

3.1.1. Latvijas valsts budžeta finansējums [summa cipariem]EUR([summa vārdiem])apmērā;

3.1.2. Eiropas Komisijas (turpmāk – EK) finansējums [summa cipariem]EUR([summa vārdiem]) apmērā;

3.1.3. FINANSĒJUMA SAŅĒMĒJA paša finansējums [summa cipariem]EUR([summa vārdiem])apmērā.

3.2. AĢENTŪRA maksājumus Projekta īstenošanai veic pa posmiem.

3.3. Projekta īstenošanai pa posmiem ir plānots šāds valsts budžeta finansējums:

|  |  |  |
| --- | --- | --- |
| Posms | Posma izmaksas, EUR | Avansa apmērs, EUR |
| 1.posms | [summa cipariem] | [summa cipariem] |
| 2.posms | [summa cipariem] | [summa cipariem] |
| 3.posms | [summa cipariem] | [summa cipariem] |

3.4. Projekta īstenošanas laikā posma izmaksu un avansa apmērs var tikt precizēts. Šīs izmaiņas ņem vērā, sagatavojot Vienošanos par nākamā Projekta posma īstenošanu.

**4. DARBU NODOŠANAS UN PIEŅEMŠANAS KĀRTĪBA**

4.1. FINANSĒJUMA SAŅĒMĒJS ne vēlāk kā 10 (desmit) darbdienas pēc Projekta posma noslēguma sagatavo un iesniedz Atskaiti par Projekta posma īstenošanu un Finanšu atskaiti par Projekta posma īstenošanu (turpmāk – atskaites).

4.2. Lai nodrošinātu Projekta posma īstenošanai piešķirtā finansējuma izlietojuma pārbaudi, AĢENTŪRA 5 (piecu) darbdienu laikā pēc atskaišu saņemšanas FINANSĒJUMA SAŅĒMĒJAM nosūta izdevumus pamatojošo dokumentu sarakstu, kuru kopijas FINANSĒJUMA SAŅĒMĒJAM jāiesniedz AĢENTŪRĀ 5 (piecu) darbdienu laikā pēc AĢENTŪRAS pieprasīto dokumentu saraksta saņemšanas. AĢENTŪRA veic šajos dokumentos iekļauto personas datu apstrādi tādā apjomā, kāds nepieciešams, lai šī Projekta īstenošanas uzraudzības un kontroles procesā nodrošinātu projektu mērķu un iznākuma rādītāju sasniegšanas uzraudzību saskaņā ar normatīvajos aktos noteikto un ievērojot Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) II. nodaļas 5. panta 1. punkta a) un f) apakšpunktā un 6. panta 1.punkta b) un e) apakšpunktā noteikto.

4.3. Pamatojoties uz FINANSĒJUMA SAŅĒMĒJA iesniegtajām atskaitēm, izdevumus pamatojošajiem dokumentiem un papildu informāciju par Projekta posma īstenošanas gaitu, AĢENTŪRA 15 (piecpadsmit) darbdienu laikā izvērtē finanšu izlietojuma atbilstību izmaksu tāmei un apstiprina attiecināmo izmaksu apjomu. Veikto darbu izpildi AĢENTŪRA izvērtē, pārbaudot atskaitē par Projekta posma īstenošanu uzrādīto darbu izpildi atbilstoši Līguma noteikumiem. Lai izvērtētu veikto darbu atbilstību Projekta posmā plānotajam, AĢENTŪRA var pieaicināt neatkarīgu zinātnisko un/vai tautsaimniecības ekspertu.

4.4. Puses par Projekta posmā apstiprināto attiecināmo izmaksu apjomu sagatavo darbu nodošanas – pieņemšanas aktu (turpmāk – Akts).

4.5. AĢENTŪRA 10 (desmit) darbdienu laikā pēcAkta abpusējas parakstīšanas izmaksā FINANSĒJUMA SAŅĒMĒJAM atlikušo finansējuma daļu par Projekta posma īstenošanu.

**5. PUŠU ATBILDĪBA, PIENĀKUMI UN TIESĪBAS**

5.1. Pildot no Līguma izrietošās saistības, Puses apņemas piemērot spēkā esošos Latvijas Republikas un Eiropas Savienības (turpmāk – ES) normatīvos aktus, kā arī citus Projekta īstenošanai saistošos dokumentus un to grozījumus. Normatīvo aktu vai citu saistošo dokumentu nezināšana neatbrīvo no Līgumā paredzēto saistību izpildes pienākuma un noteiktās atbildības.

5.2. FINANSĒJUMA SAŅĒMĒJA pienākumi:

5.2.1. nodrošināt Projekta ietvaros plānoto Projekta rezultātu sasniegšanu;

5.2.2. izmantot tādas profesionāli atzītas vai attiecīgajā nozarē vispārpieņemtas darbības, metodes un praksi, kas nodrošina Projekta īstenošanu iespējami augstā kvalitātē;

5.2.3. nodrošināt, lai visā ar Projekta īstenošanu saistītajā dokumentācijā (tajā skaitā līgumos, rīkojumos, rēķinos, citos līdzvērtīgos samaksu apliecinošos grāmatvedības dokumentos) būtu precīzi norādīta atsauce uz Līgumu;

5.2.4. nodrošināt, ka projekta ietvaros plānotās darbības un to izmaksas nepārklājas ar darbībām, kuras tiek finansētas citu Eiropas Savienības fondu aktivitāšu, ārvalstu finanšu instrumentu vai nacionālo atbalsta programmu ietvaros;

5.2.5. nodrošināt ar Projekta īstenošanu saistīto izdevumu grāmatvedības uzskaiti, ņemot vērā Latvijas Republikas normatīvo aktu prasības un grāmatvedības kārtošanas vispārīgos principus, kas nodrošina atsevišķu grāmatvedības uzskaiti un pārskatu par Projekta īstenošanu, lai varētu precīzi noteikt visus Projekta finansējuma avotus un izdevumus, kas saistīti ar Projektu un ir radušies Projekta īstenošanas laikā. Projekta izmaksām jābūt skaidri identificējamām, pārbaudāmām un nodalāmām no citām FINANSĒJUMA SAŅĒMĒJA izmaksām;

5.2.6. pēc pieprasījuma iesniegt vai uzrādīt Latvijas Republikas un ES kompetentai institūcijai vai tās pilnvarotai personai ar Projekta īstenošanu saistīto finanšu dokumentāciju;

5.2.7. visus Projekta īstenošanai nepieciešamos iepirkumus veikt atbilstoši publiskos iepirkumus regulējošo normatīvo aktu prasībām;

5.2.8. gadījumā, kad Projekta ietvaros veicamā iepirkuma plānotā līgumcena nesasniedz normatīvajos aktos noteiktās līgumcenu robežas, no kurām jāpiemēro attiecīgie normatīvie akti, nodrošināt tirgus izpēti un tās dokumentēšanu;

5.2.9. līgumā norādītajos termiņos AĢENTŪRĀ iesniegt Projekta atskaites, izmantojot šim mērķim apstiprinātās atskaišu veidlapas, kas publicētas AĢENTŪRAS tīmekļa vietnē www.viaa.gov.lv, un novērst atskaitēs konstatētās nepilnības un trūkumus AĢENTŪRAS noteiktajā termiņā;

5.2.10. informēt AĢENTŪRU par apstākļiem, kas kavē un ierobežo, vai arī varētu kavēt un ierobežot Projekta īstenošanu atbilstoši Līguma noteikumiem, par neatbilstībām, kā arī par jebkādiem citiem būtiskiem apstākļiem, kas ietekmē vai varētu ietekmēt no šī Līguma izrietošo saistību savlaicīgu un kvalitatīvu izpildi;

5.2.11. ne vēlāk kā 10 (desmit) darbdienu laikā rakstiski informēt AĢENTŪRU par apstākļiem, kuru rezultātā samazinās Projekta īstenošanas izmaksas;

5.2.12. saglabāt visus ar Projekta īstenošanu saistītos dokumentu oriģinālus 5 (piecus) gadus pēc Projekta īstenošanas beigu termiņa, tajā skaitā par Projekta īstenošanu noslēgto Līgumu, veikto darbu, piegāžu un sniegto pakalpojumu apliecinošo dokumentu un veikto maksājumu apliecinošo dokumentu oriģinālus.

5.3. FINANSĒJUMA SAŅĒMĒJAM ir tiesības atbilstoši Līguma noteikumiem saņemt Projekta īstenošanai piešķirto finansējumu.

5.4. AĢENTŪRAS pienākumi:

5.4.1. saskaņā ar Līguma noteikumiem veikt maksājumus FINANSĒJUMA SAŅĒMĒJAM par Projekta īstenošanu;

5.4.2. publicēt Projekta atskaišu veidlapas AĢENTŪRAS tīmekļa vietnē [www.viaa.gov.lv](http://www.viaa.gov.lv);

5.4.3. izvērtēt FINANSĒJUMA SAŅĒMĒJA iesniegtos atskaišu dokumentus, nepieciešamības gadījumā pieprasot papildu informāciju.

5.5. AĢENTŪRAI ir tiesības:

5.5.1. saistībā ar Projekta īstenošanu pieprasīt FINANSĒJUMA SAŅĒMĒJAM papildu dokumentāciju un informāciju, tajā skaitā paskaidrojumus, precizējumus, kā arī citus dokumentus vai to kopijas;

5.5.2. neapstiprināt nepilnīgi sagatavotas atskaites;

5.5.3. neapstiprināt FINANSĒJUMA SAŅĒMĒJA iesniegtās atskaites, ja FINANSĒJUMA SAŅĒMĒJS nav iesniedzis AĢENTŪRAS pieprasītos skaidrojumus vai izdevumus pamatojošos dokumentus;

5.5.4. samazināt Projekta kopējo attiecināmo izmaksu apjomu atbilstoši faktiskajam attiecināmo izmaksu apjomam, ja AĢENTŪRA vai cita uzraudzībā iesaistītā institūcija konstatē, ka Projekts nav īstenots, ir īstenots daļēji, novēloti vai nepietiekamā kvalitātē;

5.5.5. veikt pārbaudes Projekta īstenošanas vietā un ar Līguma īstenošanu saistītās dokumentācijas pārbaudi, kā arī jebkādas citas pārbaudes Projekta īstenošanas laikā un 5 (piecus) gadus pēc Projekta beigām.

**6. NEATBILSTOŠI VEIKTU IZDEVUMU ATGŪŠANA**

6.1. AĢENTŪRAI ir tiesības ieturēt finansējuma izmaksu no nākamā Projekta posma īstenošanas summas, ja FINANSĒJUMA SAŅĒMĒJS kādā no iepriekšējiem Projekta īstenošanas posmiem nav sasniedzis atbilstošu rezultātu vai ir pieļāvis Līguma, ES vai Latvijas Republikas normatīvo aktu pārkāpumus.

6.2. AĢENTŪRA ir tiesīga atbilstoši Civillikuma noteikumiem piemērot vienpusēju ieskaitu starp vairākiem FINANSĒJUMA SAŅĒMĒJA īstenotajiem zinātniskās sadarbības projektiem, ja Puses savstarpēji ir izvērtējušas Projekta, no kura ieskaitu AĢENTŪRA vēlas piemērot, īstenošanas un rezultātu sasniegšanas riskus un savstarpēji konstatējušas, ka tas neapdraud attiecīgā Projekta īstenošanu un rezultātu sasniegšanu. Par minēto izvērtējumu un konstatāciju tiek slēgta vienošanās starp Pusēm.

6.3. Ja nav iespējas veikt ieturējumu no nākamā Projekta posma maksājuma par Projekta īstenošanu vai nav iespējas piemērot Līguma 6.2.punktā minēto noteikumu par vienpusēju ieskaitu, AĢENTŪRA un FINANSĒJUMA SAŅĒMĒJS slēdz vienošanos, kurā iekļauj neatbilstoši veikto izdevumu atmaksas termiņus un saistību pastiprinājumus atmaksas termiņu kavējuma gadījumā.

6.4. Ja nav iespējams veikt ieturējumu, veikt vienpusēju ieskaitu vai vienoties par neatbilstoši veikto izdevumu atmaksu, AĢENTŪRA iesniedz prasības pieteikumu tiesā par neatbilstoši veikto izdevumu atgūšanu, ja lieta ir piekritīga izskatīšanai tiesā. (izvēlas privātajam tiesību subjektam)/ Ja nav iespējams veikt ieturējumu, veikt vienpusēju ieskaitu vai vienoties par neatbilstoši veikto izdevumu atmaksu, AĢENTŪRA risina strīdu par neatbilstoši veikto izdevumu atmaksu ārējos normatīvos aktos noteiktajā kārtībā. (izvēlas publiskajam tiesību subjektam)

**7. NEPĀRVARAMĀ VARA**

7.1. Puses tiek atbrīvotas no atbildības par pilnīgu vai daļēju šī Līguma saistību neizpildi, ja to neizpilde ir nepārvaramas varas apstākļu, tai skaitā izmaiņu starptautiskajos līgumos, likumos, vietējo valsts vai pašvaldības vai starptautisko organizāciju/institūciju saistošajos noteikumos, valsts vai pašvaldības lēmumu, ugunsgrēku, dabas katastrofu, streiku, militāras agresijas, sacelšanās, un citu līdzīgu apstākļu, kuri nav atkarīgi no Puses, kas uz tiem atsaucas, gribas un nepakļaujas tā saprātīgai kontrolei, un nav izveidojušies kā Puses darbības vai bezdarbības tiešas vai netiešas sekas, rezultāts.

7.2. Ja kāda no Pusēm saskaras ar nepārvaramas varas apstākļiem, tai nekavējoties, bet ne vēlāk kā 5 (piecu) darbdienu laikā, ir pienākums par to paziņot otrai Pusei, norādot radušos apstākļu raksturu, iespējamo ilgumu un paredzamās sekas. Puses vienojas par tālāko sadarbību.

7.3. Neviena no Pusēm nevar tikt vainota par no Līguma izrietošo saistību nepildīšanu, ja to izpildi kavē nepārvarama vara. Puses veic nepieciešamos pasākumus, lai samazinātu tās rezultātā nodarīto kaitējumu. Ja nepārvaramas varas gadījumā Pusēm bija iespējams veikt pasākumus kaitējuma samazināšanai, bet tās tos neveica, tad vainīgajai Pusei ir jāatlīdzina otrai Pusei radītais kaitējums.

**8. LĪGUMA GROZĪŠANA UN IZBEIGŠANA**

8.1. Pusēm ir tiesības grozīt Līgumu, par to savstarpēji vienojoties. Grozījumi Līgumā tiek noformēti rakstiski, kā vienošanās. Mutvārdos izteikti Līguma grozījumi nav spēkā.

8.2. Tiesības ierosināt Līguma grozījumus ir FINANSĒJUMA SAŅĒMĒJAM un AĢENTŪRAI.

8.3. Ja Līguma grozījumus ierosina AĢENTŪRA, tā ne vēlāk kā 10 (desmit) darbdienas pirms nepieciešamo Līguma grozījumu veikšanas un ne vēlāk kā 30 (trīsdesmit) darbdienas pirms Projekta vai Projekta posma beigu termiņa informē FINANSĒJUMA SAŅĒMĒJU par nepieciešamību veikt grozījumus līgumā un nosūta FINANSĒJUMA SAŅĒMĒJAM vienošanās projektu par grozījumiem. Vienošanos paraksta abas Puses.

8.4. Ja Līguma grozījumus ierosina FINANSĒJUMA SAŅĒMĒJS, tas ne vēlāk kā 10 (desmit) darbdienas pirms nepieciešamo Līguma grozījumu veikšanas un ne vēlāk kā 30 (trīsdesmit) darbdienas pirms Projekta vai Projekta posma beigu termiņa iesniedz AĢENTŪRAI iesniegumu ar pamatojumu grozījumu nepieciešamībai un piedāvāto vienošanās projektu.

8.5. Līguma grozījumi stājas spēkā ar dienu, kas noteikta Pušu abpusēji parakstītajā vienošanās par grozījumiem Līgumā.

8.6. Par izmaiņām Projekta posma izdevumu tāmes atsevišķā izdevumu pozīcijā nav nepieciešami grozījumi Līgumā, ja:

8.6.1. izmaiņu rezultātā nemainās kopējais Projekta finansējuma apjoms vai

8.6.2. izmaiņu kopējā summa tāmes atsevišķā izdevumu pozīcijā nepārsniedz 20% (divdesmit procenti) no izdevumu pozīcijas sākotnējā apjoma vai

8.6.3. izmaiņu kopējā summa tāmes atsevišķā izdevumu pozīcijā nepārsniedz 150,00 EUR (viens simts piecdesmit *euro*, 00 centi).

8.7. Pamatojumu veiktajām izmaiņām projekta posmā veicamajos darbos un finansējuma izlietojumā, par kurām nav veikti Līguma grozījumi, FINANSĒJUMA SAŅĒMĒJS norāda Atskaitē par Projekta posmu.

8.8. AĢENTŪRAI ir tiesības vienpusēji izbeigt Līgumu pirms Līgumā norādītā termiņa šādos gadījumos:

8.8.1. FINANSĒJUMA SAŅĒMĒJS Līgumā noteiktajā termiņā nav iesniedzis atskaites, kā arī AĢENTŪRAS papildus pieprasīto informāciju par Projekta īstenošanas gaitu vai FINANSĒJUMA SAŅĒMĒJA iesniegtie dokumenti ir atzīti par neatbilstošiem;

8.8.2. netiek veikta Projekta īstenošana atbilstoši Līguma noteikumiem;

8.8.3. FINANSĒJUMA SAŅĒMĒJS ir apzināti saistībā ar Projektu sniedzis nepatiesu informāciju AĢENTŪRAI vai jebkurai citai kompetentai institūcijai;

8.8.4. FINANSĒJUMA SAŅĒMĒJS pārkāpj vai nepilda Līgumā, ES normatīvajos aktos un Latvijas Republikas normatīvajos aktos noteiktās prasības;

8.8.5. FINANSĒJUMA SAŅĒMĒJS nav nodrošinājis Projekta finanšu vadību un kontroli, grāmatvedības uzskaiti, dokumentu uzglabāšanu un pieejamību atbilstoši Līguma noteikumiem tā īstenošanas laikā;

8.8.6. notiek izmaiņas FINANSĒJUMA SAŅĒMĒJA juridiskajā, finanšu, tehniskajā vai organizatoriskajā situācijā, kas var būtiski ietekmēt Līguma izpildi vai likt apšaubīt finansējuma piešķīruma pamatotību;

8.8.7. FINANSĒJUMA SAŅĒMĒJS ir veicis krāpšanas, korupcijas vai jebkādas citas pretlikumīgas darbības, un šādas darbības ir atzinušas kompetentas iestādes.

8.9. Ja iestājies kāds no Līguma 8.8.punktā minētajiem apstākļiem, AĢENTŪRA rakstiski brīdina FINANSĒJUMA SAŅĒMĒJU un, ja tas ir iespējams, nosaka termiņu, kas nav mazāks par 10 (desmit) darbdienām, konstatēto trūkumu novēršanai.

8.10. Ja AĢENTŪRA saskaņā ar Līguma 8.8. punktu izbeidz Līgumu, AĢENTŪRA nosūta FINANSĒJUMA SAŅĒMĒJAM attiecīgu rakstveida paziņojumu vai lēmumu, norādot datumu, ar kuru Līgums ir uzskatāms par izbeigtu, kā arī saistības, kas FINANSĒJUMA SAŅĒMĒJAM turpina būt saistošas pēc Līguma izbeigšanas.

**9. PAPILDU NOTEIKUMI**

9.1. Līguma noteikumi ir piemērojami, ciktāl ES un Latvijas Republikas normatīvie akti nenosaka citādi.

9.2. FINANSĒJUMA SAŅĒMĒJA kontaktpersona ir Projekta vadītājs [vārds uzvārds], kontakttālrunis [ ], e-pasta adrese [ ].

9.3. Visus strīdus, kas rodas saistībā ar Līgumu, Puses risina pārrunu ceļā. Ja Puses nespēj vienoties, strīdu izskata tiesa Latvijas Republikas normatīvajos aktos noteiktajā kārtībā.

9.4. Uz Līguma parakstīšanas dienu šādi Līguma pielikumi ir neatņemamas tā sastāvdaļas:

9.4.1. 1.pielikums “Veicamie darbi”;

9.4.2. 2.pielikums “Vienošanās par Projekta 1.posma īstenošanu”;

9.4.3. 3.pielikums – Projekta pieteikuma kopija elektroniskajā formātā.

9.5. Līgums ir sastādīts latviešu valodā uz [lappušu skaits cipariem] (lappušu skaits vārdiem) lappusēm, parakstīts ar drošu elektronisko parakstu un satur laika zīmogu.

**PUŠU REKVIZĪTI**

|  |  |
| --- | --- |
| **AĢENTŪRA:** | **FINANSĒJUMA SAŅĒMĒJS:** |
| Juridiskā adrese:  Vaļņu iela 1, Rīga, LV-1050 | Juridiskā adrese:  [ ], LV-[ ] |
| Reģ. Nr. 90001800413 | Reģ. Nr. [ ] |
| Konta Nr.LV86TREL215020309300B  Konta Nr.LV36TREL215020309600B | Konta Nr.[ ] |
| **Valsts Kase** | **Valsts Kase** |
| TRELLV22 | TRELLV22 |
| Direktore  Dita Traidās | [paraksttiesīgās personas amats]  [*vārds, uzvārds*] |

Līguma Nr. ES RTD/20\_\_/\_\_\_\_

1. pielikums

**VEICAMIE DARBI**

Līgumā Nr. ES RTD/20\_\_ / \_\_\_\_\_\_\_ par Projekta [“*projekta nosaukums*”, akronīms] īstenošanu **Valsts izglītības attīstības aģentūra** (turpmāk – AĢENTŪRA) tās direktores Ditas Traidās personā, no vienas puses, un **[institūcijas nosaukums]** (turpmāk – FINANSĒJUMA SAŅĒMĒJS) tā/s [paraksta tiesīgās personas amats, vārds, uzvārds] personā, no otras puses, vienojas par Projektā veicamajiem darbiem.

FINANSĒJUMA SAŅĒMĒJS apņemas saskaņā ar Līguma 3.pielikumu veikt šādus darbus:

1. [*formulējot darbus, ir jāsaglabā sasaiste ar projekta darba paketēs paredzēto]* ;

2.

3.

4.

Līguma 1.pielikums “Veicamie darbi” ir parakstīts ar drošu elektronisko parakstu un satur laika zīmogu.

|  |  |
| --- | --- |
| **AĢENTŪRA:** | **FINANSĒJUMA SAŅĒMĒJS:** |
| Direktore  Dita Traidās | [paraksta tiesīgās personas amats]  *[vārds, uzvārds]* |

Līguma Nr. ES RTD/20\_\_/\_\_\_\_\_\_\_\_\_\_\_\_\_

2. pielikums

**VIENOŠANĀS LĪGUMAM Nr. ES RTD/20\_\_/\_\_\_\_\_\_**

**par projekta [„*projekta nosaukums*”] ([projekta akronīms])** [ ].**posma īstenošanu**

**Valsts izglītības attīstības aģentūra** (turpmāk – AĢENTŪRA), tās direktores Ditas Traidās personā no vienas puses, un **[institūcijas nosaukums]** (turpmāk – FINANSĒJUMA SAŅĒMĒJS), tā/s [paraksttiesīgās personas amats, vārds, uzvārds] personā no otras puses, turpmāk abi kopā – Puses, vienojas par Projekta [projekta akronīms] [ ].posmaīstenošanu (turpmāk – Vienošanās):

1. Projekta [ ].posmu īsteno no **202[ ].gada [dd. mēnesis] līdz 202[ ].gada [dd. mēnesim]**.

2. Projekta [ ].posma īstenošanas izmaksas ir **[summa cipariem]** EUR([summa vārdiem]), un tās tiek finansētas no šādiem finanšu avotiem:

2.1. Latvijas valsts budžeta finansējums [summa cipariem] EUR([summa vārdiem])apmērā;

2.2. Eiropas Komisijas finansējums [summa cipariem] EUR([summa vārdiem])apmērā;

2.3. FINANSĒJUMA SAŅĒMĒJA paša finansējums [summa cipariem] EUR([summa vārdiem]) apmērā.

3. Projekta [ ]. posmā FINANSĒJUMA SAŅĒMĒJS apņemas veikt šādus darbus:

3.1. [*formulējot darbus, ir jāsaglabā sasaiste ar projekta darba paketēs paredzēto un Līguma 1.pielikuma “Veicamie darbi” norādīto]*;

3.2.

4. Projekta [ ].posma izmaksu tāme:

|  |  |  |
| --- | --- | --- |
| Nr.p.k. | Izmaksu pozīcija | Izmaksu apmērs (EUR) |
| 1. | **Tiešās izmaksas** | 0,00 |
| 1.1. | Atalgojums | 0,00 |
| 1.2. | Darba devēja valsts sociālās apdrošināšanas obligātās iemaksas | 0,00 |
| 1.3. | Komandējumu un darba braucienu izmaksas | 0,00 |
| 1.4. | Zinātniskā aprīkojuma un iekārtu (pamatlīdzekļu) amortizācijas izmaksas, ciktāl un cik ilgi tos izmato projekta īstenošanai | 0,00 |
| 1.5. | Izmaksas par līgumpētījumiem, zināšanām, patentiem, konsultantu pakalpojumiem un līdzvērtīgiem pakalpojumiem (ārējo izpildītāju pakalpojumi) | 0,00 |
| 1.6. | Inventāra, instrumentu un materiālu iegādes un piegādes izmaksas | 0,00 |
| 1.7. | Citas tiešās izmaksas, kas ir nepieciešamas tiešo projekta mērķu sasniegšanai, tostarp izmaksas par ēkām un zemi, patentu un citu nemateriālo aktīvu iegūšanu, apstiprināšanu un aizstāvēšanu | 0,00 |
| 2. | **Netiešās izmaksas** | 0,00 |
| 3. | **Kopā** | 0,00 |
| 3.1. | Latvijas valsts budžeta finansējums | 0,00 |
| 3.2. | EK finansējums | 0,00 |
| 3.3. | FINANSĒJUMA SAŅĒMĒJA paša finansējums | 0,00 |

5. Projekta [ ].posma izpildītāji:

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Vārds, uzvārds | Pozīcija Projektā  (zinātniskais vadītājs / galvenais izpildītājs / izpildītājs) | Darba līguma noteikumi | | | Darbi Projektā, norādot atbilstošos 3.punkta apakšpunktus |
| Nodarbinātības ilgums  (stundas) | Bruto atalgojuma stundas likme (EUR) | Atalgojums (EUR) |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| 4. |  |  |  |  |  |  |
| 5. |  |  |  |  |  |  |
|  | | **Kopā** |  |  |  |  |

Darbu izpildītāji aizpilda darba laika uzskaites lapas saskaņā ar Ministru kabineta 2010.gada 30.novembra noteikumiem Nr.1085 “Noteikumi par izmantotā laika un paveiktā darba uzskaites sistēmu no valsts budžeta, Eiropas Savienības un ārvalstu finanšu atbalsta līdzekļiem finansētu pētījumu projektu īstenošanai”.

Bruto atalgojuma stundas likme saskaņā ar Ministru kabineta 2015. gada 26. maija noteikumiem Nr. 259 "Atbalsta piešķiršanas kārtība dalībai starptautiskās sadarbības programmās pētniecības un tehnoloģiju jomā".

6. AĢENTŪRA 10 (desmit) darbdienu laikā no Vienošanās par [ ].posma īstenošanu stāšanās spēkā izmaksā FINANSĒJUMA SAŅĒMĒJAM valsts budžeta finansējumu [summa cipariem] EUR([summa vārdiem]) apmērā Projekta īstenošanai.

7. FINANSĒJUMA SAŅĒMĒJS ne vēlāk kā 10 (desmit) darbdienas no Projekta [ ].posma noslēguma dienas iesniedz AĢENTŪRĀ Līguma 4.1. punktā minētos dokumentus par [ ].posma īstenošanu.

8. Par Projekta [ ].posma īstenošanu Pusesparaksta darbu nodošanas – pieņemšanas aktu.

9. AĢENTŪRA 10 (desmit) darbdienu laikā nodarbunodošanas – pieņemšanas akta par [ ].posma īstenošanu abpusējas parakstīšanas dienas izmaksā FINANSĒJUMA SAŅĒMĒJAM atlikušo valsts budžeta finansējuma daļu par Projekta [ ]. posma īstenošanu.

10 Vienošanās ir sagatavota latviešu valodā uz [lappušu skaits vārdiem] (lappušu skats cipariem) lappusēm, parakstīta ar drošu elektronisko parakstu un satur laika zīmogu.

**PUŠU REKVIZĪTI**

|  |  |
| --- | --- |
| **AĢENTŪRA:** | **FINANSĒJUMA SAŅĒMĒJS:** |
| Juridiskā adrese:  Vaļņu iela 1, Rīga, LV-1050 | Juridiskā adrese:  [ ], LV-[ ] |
| Reģ. Nr. 90001800413 | Reģ. Nr. [ ] |
| Konta Nr.LV86TREL215020309300B  Konta Nr.LV36TREL215020309600B | Konta Nr.[ ] |
| **Valsts Kase** | **Valsts Kase** |
| TRELLV22 | TRELLV22 |
| Direktore  Dita Traidās | [paraksttiesīgās personas amats]  [*vārds, uzvārds*] |